***78. OMÉK HELYI TERMÉK DÍJ***

***2017. ÉVI PÁLYÁZATI KIÍRÁS***

1. **A PÁLYÁZÓVAL SZEMBEN TÁMASZTOTT KÖVETELMÉNYEK**

Az Országos Mezőgazdasági és Élelmiszeripari Kiállítás Helyi Termek Díj pályázatra olyan kistermelő, mikro- és kisvállalkozás, egyesület vagy csoportosulás pályázhat, amelynek feldolgozott élelmiszer terméke vagy közvetlen fogyasztásra szánt terméke bizonyítottan kötődik az előállítás körzetéhez (helyben előállított, helyben honos vagy helyben megtermelt alapanyagból készült) és legalább az előállítás körzetében széles körűen ismert. Kiemelt szempont, hogy a termék minőségével, megjelenésével vagy más kivételes tulajdonságával jól reprezentálja a térség természeti, táji és kulturális sajátosságait, továbbá a pályázó a tevékenységét, a helyi hagyományokra és helyi sajátosságokra, a térség munkaerő kínálatára alapozva végezze. A termékek előállítása Magyarország területén történjen.

Egy pályázó (a 78. OMÉK-on kiállító) maximum három termékével pályázhat. Minden termék esetén külön pályázatot kell benyújtani, azokat összevonni nem lehet.

A pályázaton való részvétel díjmentes.

1. **PÁLYÁZATI FELTÉTELEK**

***Jelentkezési adatlap benyújtása***

* A pályázó neve, címe, elérhetőségei (tel, fax, e-mail);
* A termék pontos neve;
* A pályázó bemutatása, tevékenységi körének leírása (max. 800 karakter);
* A termék gyártási lapja becsatolva;
* A kiállított termék pontos helye a 78. OMÉK-on belül. (standszám)

***Termékismertető benyújtása***

Valamennyi pályázó termékhez a pályázónak egy rövid termékismertetőt is be kell benyújtania. Az ismertetőben emelje ki, hogy a termék hogyan kötődik az előállítás körzetéhez, továbbá azokat a tulajdonságokat, jellemzőket, amelyek a pályázó megítélése szerint a bírálat szempontjából lényegesek. A megfogalmazás során lehetőség szerint vegyék figyelembe, hogy díjazás esetén ezt a termékismertetőt a média rendelkezésére bocsátjuk.

***Termékminta biztosítása***

A bírálatokhoz – az 5 fős zsűri létszámot figyelembe véve - elegendő mennyiségű termékmintát kell a pályázónak biztosítania. A minta csomagolása, jelölése és beltartalmi tulajdonságai egyezzenek meg a forgalomban lévő, azonos termékek jellemzőivel. A bírálatra benyújtott mintákat a Földművelésügyi Minisztérium által előzetesen jelzett időpontban a megadott címre kell a pályázónak eljuttatnia.

1. **BÍRÁLATI  DOKUMENTÁCIÓK, TERMÉKMINTÁK BENYÚJTÁSÁNAK HATÁRIDEJE**

Pályázat beérkezésének ideje: **2017. június 26. (hétfő) 15 óra**

Pályázat benyújtásának helye: Földművelésügyi Minisztérium Élelmiszer-feldolgozási Főosztály, 1055 Bp. Kossuth tér 11. 375. számú iroda.

Amennyiben a bírálat megkezdésének időpontjáig nem érkezik be minta, a bíráló bizottság nem végzi el a minősítést.

A pályázattal kapcsolatban további információ az efef@fm.gov.hu email címen kérhető.

1. **BÍRÁLATI SZEMPONTOK**
	* Esztétikai megjelenés, csomagolás
	* Különlegesség, egyediség vagy hagyomány
	* Érzékszervi tulajdonság
	* Piaci, fogyasztói ismertség (legalább az előállítás köretében)

***Alapvető követelmény, hogy valamennyi pályázott termék feleljen meg a vonatkozó jogszabályi követelményeknek, mind a csomagolásban, jelölésben, összetételben, valamint minőségi és élelmiszerbiztonsági tulajdonságában!***

1. **DÍJAK**

***A díjak átadása***

A díjak átadására valamennyi OMÉK díj átadásával egyidejűleg, ünnepélyes keretek között kerül sor. Az OMÉK Helyi Termék Díjat nyert termékeken a díjazás ténye feltüntethető.